== Karriere og krigsdeltagelse i Slesvig ==
Han var søn af [[borgmester]] [[Emil Hammerich]]. Han blev [[student]] [[1847]] i Kiel og studerede jura ved [[Christian-Albrechts-Universität|universitetet]] i Kiel, da [[Treårskrigen|krigen]] brød ud i [[1848]]. Som 17-årig tog han til [[København]], hvor han den [[4. april]] indskrev sig ved 5. Linjeinfanteribataljon som frivillig. Han gennemgik grund- og befalingsmandsuddannelse og udnævntes [[24. maj]] 1848, stadig blot 17 år gammel, til [[sekondløjtnant]]. Dernæst deltog han som officer i krigen fra [[1849]] til [[1850]] ved [[Slaget ved Fredericia|slaget]] ved [[Fredericia]] og [[Slaget ved Isted|ved]] [[Isted]], hvor han blev såret. Han blev [[19. august]] 1849 oprykket på ældste sekondløjtnants gage, fik [[21. februar]] 1850 [[premierløjtnant]]s karakter, [[22. august]] samme år virkelig premierløjtnant i linjen, og [[6. oktober]] samme år [[Dannebrogordenen|Ridder af Dannebrog]]. [[18. september]] [[1851]] blev han sat [[à la suite]].
Historie Sikkerhed Kriminalitet